projecte-aina/catalan_government_crawling huggingface dataset:
En aquesta edat els vostres fills us segueixen tenint com els seus models.
Els pares heu de prendre una actitud coherent entre el que dieu i el que feu per aconseguir el seu respecte.
Cal que valoreu i feliciteu els vostres fills pels seus intents i esforços a millorar, ressaltant el que fan bé: fer els deures, endreçar l'habitació, ajudar a casa...
D'aquesta manera tindran més seguretat en ells mateixos.
En aquest moment ja tenen capacitat per valorar si una conducta està bé o malament.
Poden raonar sobre el seu comportament i entendre els efectes de les seves accions.
Per aquest motiu és important que els ensenyeu a pensar en les conseqüències del que fan.
Cal que els pares sapigueu dir "no" d'una manera clara quan el seu comportament no és l'adequat.
És convenient que els ajudeu a entendre i assolir l'ús de normes socials, com demanar les coses dient "si us plau", donar les gràcies, demanar permís, saber demanar disculpes, fer elogis, escoltar sense interrompre...
També han de tenir cura dels espais comuns, fent servir les papereres al carrer, no posant els peus sobre els seients als transports públics o als bancs...
En aquesta etapa la cura i el respecte a la natura es pot incorporar espontàniament.
Val la pena aprofitar el temps de família per gaudir de la natura amb respecte.
També poden col·laborar amb vosaltres en les tasques de classificar residus i portar-los als contenidors, reutilitzar objectes, reduir el consum d'aigua i llum...
En general, per desenvolupar el respecte en els vostres fills és convenient que:
En aquesta edat els nens tenen la necessitat de provar els límits que els marqueu i sovint s'hi oposen dient "no".
Per aconseguir que els respectin és molt important que no canvieu d'opinió i sigueu coherents en les actuacions.
És important que els pares valoreu i feliciteu els vostres fills quan actuen correctament: no cridar ni fer massa soroll per no molestar els altres, no tocar el que no és adequat a la seva edat, no dir paraules malsonants...
Aquesta actitud els fa estar contents amb el que fan i els ajuda a anar agafant seguretat.
En aquesta edat, cada cop els agrada més establir relacions amb els altres.
Per aquest motiu cal que els demaneu que comencin a utilitzar pautes de relació social i de comportament, com saludar o donar les gràcies, no molestar els germans quan fan deures, no agafar les coses dels altres, cuidar espais comuns, no cridar, portar-se bé a l'escola...
Heu de transmetre aquestes normes amb paraules clares i senzilles i acompanyar-les de gestos o expressions coherents amb les paraules que els nens puguin comprendre fàcilment.
És preferible anar-ho introduint de mica en mica per tal que sigui més fàcil el seu compliment.
De la mateixa manera, els pares heu de saber dir "no" davant de conductes que puguin comportar un perill per a ells o per als altres, o que representi qualsevol actitud poc respectuosa.
La cura i el respecte a la natura s'aprenen a partir de vivències.
Val la pena aprofitar el temps de família per gaudir de la natura amb respecte.
També podeu regar les plantes de casa amb ells o mirar i llegir contes sobre el tema.
De mica en mica poden començar a col·laborar amb vosaltres en les tasques de classificar residus i portar-los als contenidors, reutilitzar objectes, reduir el consum d'aigua i llum...
En general, per desenvolupar el respecte en els vostres fills és convenient que:
En aquesta edat els nens estableixen les primeres relacions afectives amb els pares.
Per això és molt important per a ells que valoreu positivament tots els seus progressos: menjar sols, aprendre a caminar, controlar els esfínters, parlar...
D'aquesta manera els fills aniran agafant seguretat en ells mateixos i aprendran a valorar-se...
Cal que comenceu ben aviat a introduir, de mica en mica, les primeres normes, que han de ser clares: no cridar ni fer massa soroll per no molestar els altres, no tocar el que no és adequat a la seva edat...
És necessari fixar límits i acompanyar-los d'accions que les reforcin.
Per exemple, si vol menjar més galetes cal saber dir prou, però també s'ha de reforçar amb una acció, com pot ser apartar les galetes i deixar-les fora del seu abast.
Els pares també heu de saber dir "no" quan fan rebequeries, quan el seu comportament pot molestar els altres...
Aquests missatges els han d'arribar amb frases curtes i senzilles, acompanyades de gestos o expressions coherents amb les paraules, per tal que entenguin perfectament el que se'ls està dient.
El seu interès per tot el que és nou fa que descobreixin la natura (les plantes i els animals que tenen a casa, els arbres del parc...).
Els pares podeu aprofitar aquest interès per començar a desenvolupar el respecte pels éssers vius i la natura en general.
Per fer-ho podeu fer servir contes, titelles o pel·lícules.
També val la pena aprofitar el temps de família per gaudir de la natura amb respecte.
En general, per desenvolupar el respecte en els vostres fills és convenient que:
En aquesta etapa la influència dels altres comença a ser decisiva i la seva conducta estarà influenciada en gran part pel comportament que observa en els amics o els companys de classe.
Els germans més grans també tenen més influència sobre ells que no pas els mateixos pares.
Són uns anys en què la crítica cap als adults (pares, professors...) sol ser molt freqüent.
Això pot provocar actes de rebel·lia, com per exemple eludir les seves responsabilitats.
És important que trobeu l'equilibri entre la fermesa, la flexibilitat i l'afecte per establir els límits necessaris que els faran més responsables de les pròpies decisions.
També és important aprofitar la capacitat de raonament que tenen els vostres fills en aquesta edat per obrir un diàleg amb ells.
Per fomentar el valor de la responsabilitat en aquesta edat és convenient que:
Aquesta etapa és el moment idoni per treballar els valors amb els vostres fills, ja que poden entendre i elaborar argumentacions cada cop més complexes.
Poden començar a entendre que per aconseguir els objectius el seu compromís i responsabilitat són del tot necessaris i que, per tant, no poden deixar-se portar per allò que els ve de gust a cada moment.
Si la vostra actitud és massa permissiva, els vostres fills es poden convertir en persones amb poca responsabilitat.
Així, es fa imprescindible una actitud que afavoreixi la iniciativa, però que al mateix temps mantingui l'exigència per part vostra.
Si, per contra, exerciu una pressió massa autoritària, els vostres fills poden convertir-se en persones sense capacitat d'iniciativa.
Cada cop els agrada més que els deixin decidir per si mateixos i tenen necessitat de reafirmar el seu jo davant els altres.
Per això és molt important que els ajudeu a conèixer les seves possibilitats i els seus límits.
També és important ajudar-los a reflexionar abans d'actuar, per tal que aprenguin de les seves conseqüències.
Per fomentar el valor de la responsabilitat en aquesta edat és convenient que:
En aquesta edat comencen a ser més autònoms, però encara necessiten que els digueu constantment el que poden o no poden fer.
Volen ajudar i fer petits encàrrecs, tenen desitjos d'agradar als adults i per això solen tenir iniciatives en aquest sentit.
Aquest és un potencial que cal aprofitar per fer-los més responsables en el dia a dia.
Al final d'aquesta etapa poden mostrar-se rebels davant les pressions dels adults en assumptes com disciplina, autoritat o normes socials.
És important llavors marcar límits i no cedir a les seves rebequeries.
Per fomentar el valor de la responsabilitat en aquesta edat és convenient que:
Cal començar ben aviat a fer dels vostres fills persones responsables i autònomes, evitant sobreprotegir-los i fer-los les feines que puguin fer per ells mateixos.
Podeu fomentar la responsabilitat en els vostres fills a partir d'1 any i mig aproximadament, posant-los petites fites en l'activitat diària, fites que puguin assumir però que els suposin un repte personal.
En aquesta etapa cal acompanyar-los, animant-los a ser responsables i valorant-los la feina feta.
Per fomentar el valor de la responsabilitat en aquesta edat és convenient que:
En la nostra societat s'ha estès la idea que per tal que els nens siguin feliços se'ls ha d'evitar dificultats i contrarietats i així, sense voler, se'ls sobreprotegeix.
Aquesta actuació impedeix o dificulta el procés d'adquisició de responsabilitats i de maduresa personal tan importants per a la seva formació.
És important potenciar la responsabilitat en un doble àmbit: el personal i el social.
En l'àmbit personal la responsabilitat es pot desenvolupar en diferents entorns (familiar, escolar, amics).
Dins de l'àmbit familiar, és bo que els vostres fills participin en les feines de casa com una responsabilitat compartida, és a dir, sabent i comprenent que la feina de casa és cosa de tots els membres de la família.
L'encàrrec és una eina educativa, que ajudarà els vostres fills a tenir una actitud madura i responsable.
La confiança que els demostreu envers les activitats encomanades els farà sentir més responsables.
D'altra banda, la participació en les feines de casa farà que se sentin integrants actius en la família.
Dins l'entorn escolar, la responsabilitat té a veure amb el compromís dels vostres fills amb el seu procés d'aprenentatge i amb l'assoliment dels objectius escolars.
En aquest àmbit, la responsabilitat dels nens i joves també té a veure amb l'hàbit d'estudi i amb saber compaginar l'oci amb les seves obligacions.
Pel que fa a l'entorn dels amics, cal que també els nens i joves tinguin una actitud responsable, que siguin capaços de comprometre's amb les seves relacions personals, mantenint una actitud de respecte i sabent posar-se en el lloc dels altres per entendre'ls i ajudar-los.
En l'àmbit social, els vostres fills han d'entendre que formen part d'una societat que els exigeix uns deures, com són la conservació i cura del que és públic, la participació en activitats socials, el respecte i la conservació de la natura, la convivència pacífica..., de manera que si són nens i joves responsables desenvoluparan valors com el compromís i la solidaritat, i esdevindran persones respectuoses amb els altres i amb el medi ambient.
D'altra banda, és important saber que el compliment de les responsabilitats reforça l'autoestima, és a dir, els vostres fills se sentiran satisfets amb ells mateixos pel que han pogut realitzar de manera autònoma i, a la vegada, els proporcionarà una major motivació per iniciar nous reptes.
En general, per fomentar el valor de la responsabilitat en els vostres fills caldria:
En aquesta etapa els vostres fills entren en contacte d'una manera més directa amb el món del consum.
La influència dels amics es fa més evident que mai.
A l'inici d'aquesta etapa valoren un determinat producte no solament pel prestigi del nom sinó també perquè és el que tothom té en aquell moment.
En molts casos volen la marca per evitar el rebuig dels seus companys i, per tant, per sentir-se que pertanyen a un grup determinat.
És important que els pares trobeu l'equilibri en la manera d'educar els vostres fills per tal que no siguin esclaus de les tendències del moment.
És convenient que els ensenyeu que, encara que un producte estigui de moda, és necessari tenir en compte altres criteris, com per exemple si és el més adient per a ell o per a la seva edat.
Recordeu que en aquesta etapa de l'adolescència és quan els vostres fills tenen una major capacitat de reflexió.
Aquesta la podeu utilitzar per estimular el seu pensament crític davant la publicitat i per treballar l'educació en un consum responsable.
Cap al final de l'etapa ja poden començar a disposar dels seus propis diners i per això es imprescindible que aprenguin a gestionar les pròpies despeses d'una manera responsable, planificant el seu consum a partir de les seves necessitats reals i del que tenen.
Per fomentar aquest valor en els vostres fills és convenient que:
Durant els primers anys d'aquesta etapa els nens i nenes són grans observadors dels hàbits de consum dels adults; d'aquí que sigui tan important el vostre model de conducta.
Durant la infància els vostres fills reben estímuls, a través dels aparadors o de la televisió, que els porten a demanar més coses de les que necessiten.
En els primers anys d'aquesta etapa els nens i nenes sovint demanen llaminadures, articles o joguines amb els personatges de moda, de pel·lícules o productes que han vist a la televisió.
De vegades els pares cedeixen davant les seves peticions.
Heu de pensar que com més joguines o regals rebin els vostres fills més en demanaran, i això els portarà cap a un estat d'insatisfacció permanent.
Aviat us adonareu que deixen de ser infants i esdevenen preadolescents i comprovareu com la influència dels seus amics en els hàbits de consum es comença a fer evident.
Al final d'aquesta etapa valoren un determinat producte no solament pel prestigi del nom sinó també perquè és el que tothom té en aquell moment.
En molts casos volen la marca per evitar el rebuig dels seus companys i, per tant, per sentir-se que pertanyen a un grup determinat.
És important que els pares trobeu l'equilibri en la manera d'educar els vostres fills per tal que no siguin esclaus de les tendències del moment.
És convenient que els ensenyeu que, encara que un producte estigui de moda, és necessari tenir en compte altres criteris, com per exemple si és el més adient per a ell o per a la seva edat.
Per fomentar un consum responsable en els vostres fills, en aquesta edat és convenient que:
En aquestes edats els infants sovint demanen llaminadures, articles o joguines amb els personatges de moda, de pel·lícules o productes que han vist a la televisió.
De vegades els pares cedeixen davant les seves peticions.
Heu de pensar que com més joguines o regals rebin els vostres fills més en demanaran, i això els portarà cap a un estat d'insatisfacció permanent.
És justament durant la infància dels vostres fills quan heu de començar a treballar els hàbits i les actituds propis d'un consum responsable, i que haureu d'anar reforçant durant l'adolescència i la joventut.
Saber dir "no" serà un factor decisiu en la seva educació.
Per fomentar els valors del consum responsable en aquesta edat és convenient que:
Des de ben petits els vostres fills reben estímuls, a través dels aparadors o de la televisió, que els porten a demanar més coses de les que necessiten.
Però en aquesta edat els infants depenen molt de l'adult; d'aquí que sigueu vosaltres els principals responsables del seu consum.
És justament durant la infància dels vostres fills quan heu de començar a treballar els hàbits i les actituds propis d'un consum responsable, i que haureu d'anar reforçant durant l'adolescència i la joventut.
És important que des de ben petits els ajudem a valorar les coses que tenen i que no visquin pendents del que els falta.
Per fomentar el valors del consum responsable en aquesta edat és convenient que:
El consum està molt present en les nostres vides i és necessari.
Ara bé, hem de ser conscients que els infants i els joves des de ben petits reben diferents missatges dels mitjans de comunicació, dels amics..., que els inciten a comprar i consumir de manera mecànica productes que realment no necessiten o que són inadequats a la seva edat o al seu grau de maduresa.
Aquest fet els pot portar a una certa desorientació, fins al punt que poden confondre allò que són amb allò que tenen.
D'aquí que, una certa austeritat els permetrà descobrir que el que els fa sentir bé no és tant el que tenen sinó el què fan i el que són.
A la vegada, viure amb una certa austeritat els permet practicar l'espera i l'aplaçament de la satisfacció d'allò que desitgen.
Si eduqueu els vostres fills en un consum responsable, basat en necessitats reals, estareu potenciant que aprenguin a renunciar, a prioritzar, a ser crítics davant les influències externes (modes, amics o publicitat), a controlar els seus impulsos i a ser responsables.
També els ajudareu a valorar més el que ja tenen, i s'alliberaran així de la insatisfacció i l'ansietat que els pot generar un consum compulsiu.
Tots aquests valors els ajudaran en el seu procés personal al llarg de la seva vida.
D'altra banda, educar en un consum responsable també vol dir fer conscients els vostres fills que un consum desmesurat pot comportar desequilibris socials (com les diferències econòmiques dins de la nostra societat i entre els diferents països) i ambientals (com la contaminació pels residus a l'aigua, l'aire, el sòl...), aspectes que es fan més visibles en temps de crisi com l'actual.
D'aquesta manera podeu ajudar els vostres fills a desenvolupar la seva capacitat crítica i el sentit de justícia social.
En general, per fomentar el consum responsable en els vostres fills és convenient que:
L'adolescència és un moment vital en què se succeeixen grans canvis, físics, intel·lectuals i emocionals, que afecten tots els aspectes fonamentals de la vida dels vostres fills.
Aquests canvis, i la necessitat constant d'autoafirmació, fan de l'adolescència una etapa d'inestabilitat, de dispersió i falta de concentració.
Per això, és especialment important que sovint els recordeu els objectius que tenen marcats i els demaneu o els exigiu, si cal, l'esforç necessari per aconseguir-los.
Cal també tenir en compte que estar motivat és important per realitzar un esforç.
En aquest sentit, cal cercar estímuls adaptats als interessos dels vostres fills.
D'altra banda, convé tenir present que, a mesura que els vostres fills obtinguin resultats, se sentiran motivats per aconseguir reptes més complexos.
Per fomentar el valor de l'esforç en els vostres fills, en aquesta edat seria convenient que:
En aquesta etapa és el moment idoni per treballar els valors amb els vostres fills, ja que poden entendre i elaborar argumentacions més complexes.
En aquesta edat haurien de començar a entendre que per aconseguir els objectius l'esforç és del tot necessari i que per tant, no poden deixar-se portar per allò que els ve de gust a cada moment.
També és molt important en aquesta edat que comencin a conèixer-se i assumir les pròpies limitacions i a tolerar la frustració quan no s'assoleixin les fites o objectius.
Així aniran adquirint les seves eines personals per enfrontar-se en un futur a dificultats i contratemps més importants.
Per fomentar el valor de l'esforç en els vostres fills, en aquesta edat seria convenient que:
En aquesta edat els vostres fills ja han assolit un grau bastant important d'autonomia pel que fa a les necessitats bàsiques de la seva vida quotidiana.
Al començament, les activitats que suposen un esforç són vistes com un joc.
Més tard, però, acostumen a demanar ajut, encara que siguin capaços de fer la feina per ells mateixos, i quan no se'n surten poden reaccionar amb tossuderia.
És aquí on heu de començar a ser exigents amb les seves petites responsabilitats diàries.
En aquesta etapa, des dels 3 o 4 anys, el vostre fill comença a ser capaç d'autocontrolar-se, però necessita normes de conducta per ajudar-lo a controlar els seus impulsos i fomentar-li l'esforç.
També és important saber valorar les seves accions i fer-li saber que les valoreu.
Per fomentar el valor de l'esforç en els vostres fills, en aquesta edat seria convenient que:
L'esforç és un valor que s'ha d'aprendre de ben petits, de manera progressiva i amb tasques pràctiques que vagin augmentant de dificultat.
Podeu fomentar l'esforç en els vostres fills a partir d'1 any i mig aproximadament, posant-los petites fites en l'activitat diària, fites que puguin assumir però que els suposin un esforç personal.
En aquesta etapa cal acompanyar-los, animant-los a esforçar-se i valorant-los la feina feta.
Per fomentar el valor de l'esforç en aquesta edat seria convenient que:
Sovint, els infants i joves pensen que l'èxit és fàcil i que es pot aconseguir de manera ràpida, a partir de la sort o d'altres circumstàncies.
Aquesta idea de vegades es reforça, per part d'algunes famílies, amb una actitud excessivament paternalista, facilitant que els fills tinguin allò que volen sense gaire esforç i evitant-los el fracàs.
Per contrarestar aquesta falsa idea de l'èxit fàcil i continuar incidint en el fet que les fites o objectius només es poden assolir a partir de l'esforç i la capacitat de superació, la vostra acció com a pares és molt important.
Però l'esforç no sempre és garantia d'èxit; les diferents capacitats i habilitats que puguin tenir el vostres fills també són factors decisius.
Per aquest motiu, cal educar els fills perquè coneguin i assumeixin les pròpies limitacions i perquè tolerin la frustració quan no assoleixin les seves fites.
A més, els resultats de l'esforç no sempre són visibles a curt termini i cal engrescar-los perquè siguin constants.
El valor de l'esforç no es pot deslligar del de l'autoritat dels pares.
El primer objectiu de la disciplina és protegir els vostres fills dels perills i, el més important, és ensenyar-los a comprendre el que està bé i el que està malament (fer el que han de fer i no el que els ve de gust).
La bona disciplina de forma gradual transforma un nen en un adult responsable, respectuós amb els altres, autònom i amb una bona autoestima.
Establir límits raonables evita criar un nen massa protegit.
Per ensenyar el respecte als altres s'ha d'aconseguir primer el respecte cap als pares.
D'altra banda, cal tenir en compte que l'esforç és el resultat d'un procés en el qual també intervé la motivació del vostre fill o filla.
Per això és bàsic que la conegueu i la potencieu al llarg del procés.
En general per fomentar el valor de l'esforç en els vostres fills caldria:
Accediu al qüestionari sobre l'esforç.